b"\n_START_ARTICLE_\nSant Sim\xc3\xb3 de Fontscaldes\n_START_SECTION_\nDescripci\xc3\xb3\n_START_PARAGRAPH_\nEdifici d'una nau amb contraforts, entre els quals hi ha diverses capelles laterals. La cap\xc3\xa7alera \xc3\xa9s lleugerament poligonal. El campanar, de ma\xc3\xb3, s'eleva als peus de l'esgl\xc3\xa9sia, a la part esquerra, i \xc3\xa9s de base quadrada amb dos cossos vuitavats acabats en coberta piramidal. La fa\xc3\xa7ana t\xc3\xa9 una porta d'arc ogival, envoltada per grans carreus i coronada per una cornisa que ressegueix l'arc, i damunt la qual hi ha una creu. En la part superior hi ha un roset\xc3\xb3, remarcat per una motllura decorativa d'arc apuntat. La coberta de l'edifici \xc3\xa9s a dues vessants, i el material emprat \xc3\xa9s la pedra. L'obra correspon a un g\xc3\xb2tic tard\xc3\xa0 amb elements barrocs._NEWLINE_Est\xc3\xa0 dedicada a sant Sim\xc3\xb3 ap\xc3\xb2stol, a qui se li encomana protecci\xc3\xb3 davant de malalties i tempestats. Al voltant de la seva festa (28 d'octubre) es fa la Festa Major del poble."